Liber Epigrammaton/Epigrammata parva quod in hoc libro scripserit
[Parva quod exiguo sint scripta epigrammata libro]
Si quis hoc nostro detrahit ingenio,
Adtendat modicis condi de mensibus annum,
Et graciles hiemis, veris et esse dies;
Noverit in brevibus magnum deprendier usum.
Ultra mensuram gratia nulla datur.
Sic mea concinno si pagina displicet actu,
Finito citius carmine clausa silet.
Nam, si constaret libris longissima multis,
Fastidita forent plurima vel vitia.